Document ID: 31998R2141

ΚΑΝΟΝΙΣΜΟΣ (ΕΚ) αριθ. 2141/98 ΤΗΣ ΕΠΙΤΡΟΠΗΣ της 6ης Οκτωβρίου 1998 για δέκατη έκτη τροποποίηση του κανονισμού (ΕΚ) αριθ. 913/97, για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφανίσεως της κλασσικής πανώλης των χοίρων σε ορισμένες παραγωγικές περιφέρειες της Ισπανίας, αυτό το κράτος μέλος έλαβε έκτακτα μέτρα στήριξης της αγοράς του χοιρείου κρέατος με τον κανονισμό (ΕΚ) αριθ. 913/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1809/98 (4) 7
ότι για τα χοιρίδια βάρους μεταξύ 6 και 13 χιλιογράμμων, πρέπει να εισαχθεί νέα μέθοδος υπολογισμού που θα επιτρέπει την τακτική και αυτόματη προσαρμογή της ενισχύσεως στις διακυμάνσεις των τιμών της αγοράς 7
ότι πρέπει να προσαρμοσθεί ο κατάλογος των επιλεξίμων ζωνών που προβλέπονται στο παράρτημα ΙΙ του κανονισμού (ΕΚ) αριθ. 913/97 στην παρούσα κτηνιατρική και υγειονομική κατάσταση 7
ότι λόγω της νέας μεθόδου υπολογισμού της ενισχύσεως για τα χοιρίδια που θα επιτρέπει να μειωθούν οι δαπάνες για τη δράση αυτή, επιβάλλεται, άμεση θέση σε ισχύ του παρόντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 913/97 τροποποιείται ως εξής:
1. το κείμενο του άρθρου 4 παράγραφος 4, τελευταίο εδάφιο αντικαθίσταται από το ακόλουθο κείμενο:
«Για τα χοιρίδια μέσου βάρους ανά παρτίδα ίσου ή μεγαλύτερου από 6 χιλιόγραμμα, αλλά κατώτερου από 13 χιλιόγραμμα, η ενίσχυση που αναφέρεται στο άρθρο 1 παράγραφος 4 ισούται με το 90 % της ενίσχυσης που έχει καθοριστεί σύμφωνα με τις διατάξεις του πρώτου εδαφίου της παρούσας παραγράφου για τα χοιρίδια μέσου βάρους 13 χιλιογράμμων» 7
2. το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Οκτωβρίου 1998.

Labels: 3
17
18
6